Kirkinner

**Kirkinner** is a veelage in the Machars, in the historical coonty o Wigtounshire, in Dumfries an Gallowa, Scotland. It is aboot 3 mile soothwast o Wigtoun, an it is boondit on the east bi Wigtoun Bay. alang whit is stends for aboot 3 mile, an on the north bi the River Blaidnoch.

## History

Thare is a hill fort, Ring Hill, at North Balfern, near Orcharttoun Bay.

Doon Hill fort (that isna a dun), at Capenoch Craft, wast o Barnbarroch, occupee a rocky knowe that the grund faws awa brent til the east. Aroond the rim o the knowe thare is the remeens o a substantious stane waw, parrockin an aurie some 111.5 fit nor'east tae woothwast bi 98.5 fit thort. The ingang, 13 fit wide, is in the soothwast. Thare is a ditch aroond the steid o the knowe, forby on the east, whaur there is brent sclents. It his been cut throu leevin rock til the east o the ingang, and there is hints o a coonterscarb baunk on the nor'wast.

On 21 December 1560 thare wis "a Croun Confirmation o Feu Chairter o 21 December 1560 bi James Doddis, prior; Allan Peter, Rolland Tailzeor, John Gibson an Thomas Wryt, freers predicatores o the Convent o Wigtoun wi consent o the chaipter an o (Brither) John Grierson, Provincial o the Order, in augmentation o the Rental etc an for £1,000 Scots, in fauvour o (Sir) Alexander Stewart o Garroleis (Garlies) elder, and (Dame) Katherine Stewart, marraes, thegither for thair lifes, an Roberty Stewart, thair son an his lawfu heirs male, that failin, William Stewart (o Castle Stewart, Penninghame, Wigtounshire?), brither til the said Robert, that failin Anthony Stewart thair brither an aw, o the follaein launds and annual rents, ecclesiastical an secular."

Rev. Andrew Symson wis a meenister an the personal freend an pairish clergyman o David Dunbar at Kirkinner. He wrate a peom on the mornin o the funeral o Janet Dunbar (née Dalrymple) at Kirkinner in 1669 that micht hae been  readen at the funeral. Her unco deith on the nicht o her mairiage forms the steid o the plot o Sir Walter Scott's *The Bride of Lammermoor.*

### St Kennara's Cross

Juist aff Kirkinner's main street (A746 Whithorn road) staunds the pairish kirk o St Kennera (Cinnera or Cannera an aw). The 19t century kirk staunds on the site o a 13t-14t century steid an mebbe an even earlier monastic cell whaur bade the 4t century hermitess, Saunt Kennera. Inby the kirk staunds a 4 fit heich cross-leck datin fae the 10t century. On the stane is cairved a Celtic style disc-heidit cross. The stane leck is hid apparent stuid at the wastren side o the kirk for some time afore bein brocht intil the kirk for sauftie.

### The pairish

There is twa different Timothy Pont maps c. 1650s shawin the Kirkinner aurie in Wigtounshire. Kirkinner pairish can be seen at the National Leebrary o Scotland, John Ainsley Map o 1782. The pairish wis whiles kent as Kirkinner an Langcastle Pairish, the pairish o Langcastle haein been annext intae Kirkinner in 1650. It was a pairish for ceevil and releegious purposes fae the 16t century until 1975.

### 19t an 20t centurys

Castelcruick wis locatit at or near Creuk o Baldoon, at the end o Shell Road on the anent side o Lane Burn tae Baldoon Castle. Creuk o Baldoon his been refert tae semple as Crook (1851 census), Cruick (1841 census), Cruik, Creoch, Crioch, and Friar's Cruik. Accordin til *Around the Parish of Kirkinner* it wis a pairt o the Baldoon estate in the 19t century.

The flet carse launds by River Blaidnoch wis hame til a Ryal Air Force field fae Warld War II. Lane Burn seems tae hae been divertit for the Baldoon Airfield, compare't wi the 1895 an praisent OS maps.

Kirkinner railwey station wis locatit on the Newtoun Stewart tae Whithorn brainch lline. the station appent on 2 August 1875, bit closed tae passengers on 25 September 1950 an tae fraucht on 5 October 1964.

## Leetit biggins in Kirkinner

* Malzie Bridge

* Baldoon Castle Gatepiers

* 37 Main Street

* Longcastle Schoolhouse And Former School Rooms (Now Workshops)

* Barnbarroch Stables

* Braehead, Craigielea

* Kirkinner Parish Church (C Of S) St Kennera And Churchyard With Vans-Agnew Mausoleum

* Kirkinner School With Retaining Wall

* Knockencurr Farm And Steadings

* Milldriggan Mill

* Stewarton House

* 1 And 2 Stewarton Cottages

* Barwhanny Windmill And Barn

* Kirkinner Manse

* Milldriggan Mill House

* Braehead, Holly Cottage And Millers Cottage

* Barnbarroch House

* 47 Main Street

* Over Airies

* 12 Main Street

* 45 Main Street

* Malzie Smithy

* Baldoon Mains

* 25 Main Street


Kirkinner Cemetery - Air Force War Graves - geograph.org.uk - 672629.jpg|Kirkinner Seemetry - Air Force war graffs
File:Barnbarroch House.jpg|Barnbarroch Hoose 
File:Capenoch Croft.jpg|Capenoch Croft near Doon Hill fort 
File:Milldriggan mill, burn and bridge.jpg|Milldriggan mill, burn an brig 
File:Hill fort, Ring Hill, North Balfern, Kirkinner.jpg|Hill fort, Ring Hill, North Balfern 


## References